# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 06.09.2023 kell 18.00-19.55, Ruila põhikoolis

**Koosolekul osalesid:** Tiia Rosenberg, Rafael Milerman, Virve-Hella Haavam, Helena Melis, Kristi Maajärv, Anneli Võõras, Priit Abiram, Kristel Jürvetson, Algis Sarapson, Kristi Kruus, Raili Kann, Andres Aljaste, Anna-Magdaleena Kangro, Andres Kaarmann

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Arvamuse andmine kooli õppekava muudatustele**

Direktor tutvustas õppekavasse lisatud muudatusi ja tunnijaotusplaanis jätkuvaid erisusi.

Jooksvate küsimuste ja arutelu tulemusena hoolekogu arvamus õppekava muudatustele esitatud.

1. **Arvamuse andmine kodukorra muudatustele**

Direktor tutvustas kooli kodukorra muudatusi. Muuhulgas on sõnastatud kiusamisjuhtumitega tegelemise süsteem, kus etappidena kirja pandud konkreetsed tegevused. Eesmärk on õpetada lapsi õigesti käituma.

Tekkinud on vajadus muuta kooli päevakava. Uue kava kohaselt lühendatakse pikka vahetundi ja III kooliastme toitlustamine toimuks peale 5. tundi. Hoolekogu jäi seisukohale, et söögivahetunni viimine hilisemale ajale ei ole õpilaste jaoks hea lahendus. Kool võttis hoolekogu seisukoha teadmiseks.

Jooksvate küsimuste ja arutelu tulemusena hoolekogu arvamus kodukorra muudatustele esitatud.

1. **Arvamuse andmine eelarve projekti kohta**

Direktor andis ülevaate järgmise aasta suurematest eelarveprojektidest

Eelarve projekt võetud teadmiseks ja hoolekogu arvamus esitatud.

1. **Hinnangu andmine huvitegevuse, pikapäevarühma töökorralduse kohta**

Huvitegevuse plaan on kokku pandud ja jätkuvad suures osas samad ringid, mis eelmisel aastal. Ringid alustavad tööd 11. septembrist ja avaldused esitada ARNO keskkonnas.

Pikapäevarühmas praktiliselt kogu I kooliaste. Pikapäevarühmas tegelevad lastega 3 inimest.

Huvitegevuse ja pikapäevarühma töökorraldus võetud teadmiseks ja hoolekogu arvamus esitatud.

1. **Kooli arengukava uuendamise protsessi tööplaan**

Käesoleval aastal hakatakse uuendama kooli arengukava, kuid uusi kriteeriume välja töötada ei ole vajadust. 16. oktoobril oodatakse hoolekogu esindajaid kell 9.30-14.30 toimuvale seminarile. Osalevad ka õpetajad, õpilaste, vanemate, valla ja kogukonnast esindajad. Seminari juhib Äripäeva koolitaja Mihkel Kangur.

1. **Jooksvad küsimused**
* Nuputelefonide teema lasteaias – valla esindaja küsimust arutama ei tulnud ja on seisukohal, et telefon on lasteaias vajalik ainult helistamiseks, muudeks asjadeks olemas tahvlid. Lasteaia esindaja selgitas veel kord, millised probleemid kaasnevad antud telefonide kasutamisega.

Nuputelefonide kasutamisega seotud murekohad tuleb uuesti hoolekogu poolt valla vastavale spetsialistile edastada ja püüda ühiselt lahendus leida. Lasteaia esindaja ootus on valla vastava ametnikuga kohtuda, arutada ja teemale lahendus leida.

* Pargitakse bussipeatuse taha ristmiku juurde nii, et ei saa mööda. 1. klassi laste vanemad ei pruugi teada, et ei või sinna parkida. Valla vastavatele ametlikele on info edastatud ja käidud ka kohapeal olukorraga tutvumas. Täpne lahendus selgumisel.